बास्केटबल फाइनलमा सेब र एन्जल्स हार्ट
सेब र एन्जल्स हार्ट सातौं बीएनए कप अन्तरविद्यालय बास्केटबल प्रतियोगिताको जुनियर ब्वाइज सोमबार फाइनल पुगेका छन् ।
काठमाडौँ — सेब र एन्जल्स हार्ट सातौं बीएनए कप अन्तरविद्यालय बास्केटबल प्रतियोगिताको जुनियर ब्वाइज सोमबार फाइनल पुगेका छन् ।सेबले लालीगुराँस नेसनल एकेडेमीलाई २०–१७ स्कोरले पराजित गर्‍यो । सेबको जितमा जीवन कार्कीले ९ स्कोर गरे । ओजस पुनको ६ स्कोरमा एन्जल्स हार्टले आयोजक बसुन्धरा नेसनल एकेडेमी (बीएनए) २७–२२ ले हरायो ।सिनियर गर्ल्सको थ्री बाइ थ्रीमा भ्याली पब्लिक र फेरिल्यान्डले फाइनलमा प्रतिस्पर्धा गर्नेछन् । भ्यालीले स्काइलार्कलाई १९–१२ ले र फेरिल्यान्डले नेपाल मोडललाई १४–१३ को साँघुरो अन्तरले हराए ।सिनियर ब्वाइजको थ्री बाइ थ्रीमा टीआईए र गोल्डेनपिक फाइनल पुगे । टीआईएले भ्याली पब्लिकलाई १५–१४ अन्तरले हरायो । गोल्डेनपिकले प्रतिस्पर्धात्मक खेलमा एचएचसीएविरुद्ध २०–१९ ले नतिजा निकाल्यो । फाइनल मंगलबार हुनेछ ।